17.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ4α/οίκ. 8242/1513 της 8/19 Αυγ. 1975  (ΦΕΚ Β΄ 882)  Περί εφαρμογής των διατάξεων του άρθρ. 16 του Νόμ. 4467/65 και Β.Δ. 460/65 δια την στεγαστικήν αποκατάστασιν των οικογενειών των πληγεισών εκ των σεισμών των ετών 1972-1975. Έχοντες υπ’ όψει: α)Τον Νόμ. 4467/65 (άρθρ. 16). β)Το Ν.Δ. 4546/66 (άρθρ. 3 παρ. 7). γ)Το Β.Δ. 460/65. δ)Την υπ’ αριθ. Τ.Κ.Υ. 161634/14.2.75 απόφασιν Νομάρχου Βοιωτίας. ε)Την υπ’ αριθ. Φ. 312/9/126/15.2.75 απόφασιν Νομάρχου Κυκλάδων. ς)Την υπ’ αριθ. Κ.Υ. 1076/27.2.75 απόφασιν Νομάρχου Φωκίδος, αποφασίζομεν: 1.Εγκρίνομεν την επέκτασιν των διατάξεων του άρθρ. 16 του Νόμ. 4467/65 και του εις εκτέλεσιν τούτου εκδοθέντος Β.Δ. 460/65, ως συνεπληρώθη μεταγενεστέρως και επί των οικογενειών ων αι οικίαι επλήγησαν εκ των σημειωθέντων κατά τα έτη 1972/1975 σεισμών εις περιοχάς της χώρας (Βοιωτίας,Κυκλάδων κλπ.). 2.Το πρόγραμμα στεγαστικής αποκαταστάσεως των ως άνω σεισμοπαθών θα τεθή εις εφαρμογήν δια κοινής αποφάσεως εκδοθησομένης βάσει του σχετικού (α), η δε δανειοδότησις των κατόπιν συστηματικής και λεπτομερούς καταγραφής των συνεπεία των σεισμών και μόνον επελθουσών ζημιών εις κατοικίας αναγνωρισθησομένων τελικώς δικαιούχων θα πραγματοποιηθή βάσει των διατάξεων του Ν.Δ. 1138/82 ευθύς ως εξασφαλισθώσιν αι αναγκαίαι προς τούτο πιστώσεις. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 1284]